32006R0029
L 006/27
JURNALUL OFÍCIAL AL UNIUNII EUROPENE
REGULAMENTUL (CE) NR. 29/2006 AL COMISIEI
din 10 ianuarie 2006
de modificare a Regulamentului (CE) nr. 2037/2000 al Parlamentului European și al Consiliului în ceea ce privește codurile vamale pentru bromoclorometan
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (1), în special articolul 6 alineatul (5),
întrucât:
(1)
Substanța bromoclorometan (BCM) care diminuează stratul de ozon este inclusă pe lista substanțelor reglementate în grupa IX de la anexa I la Regulamentul (CE) nr. 2037/2000.
(2)
După stabilirea codurilor vamale pentru BCM și pentru amestecurile cu conținut de BCM, aceste coduri ar trebui adăugate la tabelul de la anexa IV la Regulamentul (CE) nr. 2037/2000. Din motive de claritate, anexa menționată ar trebui înlocuită.
(3)
Prin urmare, Regulamentul (CE) nr. 2037/2000 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului instituit în temeiul articolului 18 alineatul (1) din Regulamentul (CE) nr. 2037/2000,
ADOPTĂ PREZENTUL REGULAMENT:
Articolul 1
Anexa IV la Regulamentul (CE) nr. 2037/2000 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 ianuarie 2006.